האפיפיורים

האפיפיורים (באנגלית: The Two Popes) הוא סרט דרמה ביוגרפי משנת 2019, בבימויו של פרננדו מאירלס ונכתב על ידי אנתוני מק'ארטן ומבוסס על מחזהו של מק'ארטן משנת 2017 The Pope. מככבים בו אנתוני הופקינס וג'ונתן פרייס.

הסרט הוקרן בבכורה בפסטיבל הסרטים Telluride ב-31 באוגוסט 2019. הופץ באופן מוגבל בארצות הברית ב-27 בנובמבר 2019 ובבריטניה ב-29 בנובמבר 2019 ועלה לסטרימינג דיגיטלי ב-20 בדצמבר 2019, על ידי נטפליקס.

עלילה 
הסרט עוקב אחר חייהם של האפיפיור בנדיקטוס השישה עשר ושל האפיפיור פרנציסקוס וחייהם השונים. לאחר מותו של האפיפיור יוחנן פאולוס השני, מועצת החשמנים מתכנסת לקונקלווה ולמרות דיונים ערים לגבי לאן נושבת רוח הכנסייה, נבחר החשמן השמרן יוזף רצינגר בשנת 2005. הוא הופך לאפיפיור בנדיקטוס ה-16. הסרט עוקב אחר מנהיגותו השמרנית יותר לעומת קודמו משנת 2005 עד לפרישתו בפברואר 2013. העושר והשפע של הוותיקן מוצגים והדוגמה הנוצרית המלווה אותה.

הקרדינל הארגנטינאי חורחה ברגוליו משתתף בבחירתו של האפיפיור בנדיקטוס אך חוזר לחייו הפשוטים יותר בארגנטינה. הוא משרת העניים והפועלים, אלא שיש הסבורים שהוא היה קרוב מדי לפקידים ממשלתיים מושחתים בזמן שלטון החונטה הצבאית בשנות ה-70 בארגנטינה והוא מאבד את תמיכתם של שניים מכמרי הכנסייה הישועית שבראשה עמד. עם הזמן הוא מתפייס עם האחד מהם אך הקרדינל סובל אשמה משום שמעולם לא התפייס עם הכומר השני. הוא מחליט לפרוש אך הוא לא מצליח לגרום לאפיפיור לענות על מכתביו. הוא מחליט לנסוע לרומא אך נאלץ להקדים את טיסתו בכמה ימים כשהוא מקבל מכתב מהאפיפיור לבוא לוותיקן.

הקרדינל והאפיפיור נפגשים והבדלי האופי שלהם מתגלים אך שניהם משרתים את הכנסייה. הקרדינל רק רוצה לגרום לאפיפיור לקבל את מכתב ההתפטרות שלו בעוד האפיפיור בנדיקטוס מתחמק מהרעיון. השניים הופכים לחברים, ככל שהם שוהים זה במחיצת זה יותר ויותר זמן. האפיפיור בנדיקטוס אומר לקרדינל ברגוליו שהוא מתכוון לפרוש. הקרדינל מתנגד וטוען לפגיעה במוסד האפיפיורות וחשיבות ההגנה על המסורת הכנסייתית וההמשכיות. ברם, האפיפיור בנדיקטוס השישה עשר מתפטר.

הסרט מציג את בחירת האפיפיור בשנת 2013 ב, כאשר הקרדינל ברגוליו הופך לאפיפיור פרנציסקוס. לבושו של האפיפיור לקראת היכרותו הראשונה עם האנשים בכיכר פטרוס הקדוש עם התלבושות הפשוטות שלו מציגה את האופי הפשוט של האפיפיור החדש שהולך להוביל את הכנסייה הקתולית.

שחקנים ודמויות 
 ג'ונתן פרייס כקרדינל חורחה מריו ברגוליו, האפיפיור לעתיד פרנציסקוס
 חואן מינוחין בתפקיד חורחה מריו ברגוליו הצעיר
 אנתוני הופקינס בתפקיד בנדיקטוס השישה עשר
 סידני קול בתפקיד הקרדינל פיטר טורקסון
 ליסנדרו פיקס בתפקיד האב פרנץ ג'אליקס
 תומאס ד. ויליאמס כעיתונאי אמריקאי
 מריה אוסדו בתפקיד אסתר בלסטרינו
 אמה בונינו בתפקיד עצמה

הפקה 
ב-6 בספטמבר 2017, נטפליקס אישרה כי תפיק סרט על האפיפיור, בבימויו של פרננדו מאירלס ונכתב על ידי אנתוני מקרטן. ג'ונתן פרייס ואנתוני הופקינס לוהקו לגלם את הקרדינל ברגוליו ואת האפיפיור בנדיקטוס ה-16, בהתאמה. הצילומים היו אמורים להתחיל באותו נובמבר בארגנטינה. לבסוף הפקת הסרט החלה ברומא באפריל 2018, כשצילומים נערכו גם באורוגוואי ובארגנטינה.

קישורים חיצוניים 
 

 "האפיפיורים" באתר קולנוע לב

ביקורות 
 עשן בלי אש, וואלה!
 “האפיפיורים" של נטפליקס: אפיפיור חמוד לאללה, כלכליסט
 "האפיפיורים": התפקיד הטוב ביותר של הופקינס מזה שנים, ynet
 האפיפיורים, ביקורת, סינמסקופ מאקו
 "האפיפיורים": ג'סטות חיצוניות, שורות שנונות ווידויים כאילו קורעי לב, מעריב
 "האפיפיורים": האם שני שחקנים מצוינים יכולים להצדיק סרט בינוני?, Time Out

הערות שוליים 

נטפליקס: סרטים
סרטי 2019
סרטים באנגלית
סרטי דרמה איטלקיים
סרטים ביוגרפיים בריטיים
סרטים מבוססי מחזות
סרטים בספרדית
מוסד האפיפיורות בטלוויזיה ובקולנוע
רומא בקולנוע
סרטים בריטיים משנת 2019